Piɛli tɔha ka piɛli nahu

Ŋuni n-lee nyɛ ma?

Mani n-nyɛ piɛli tɔha

Ka piɛli nahu

N nirilim ka zaŋ buɣisi

N jilima ka ŋmali

N suhuyubu ka baŋbu

Biɛɣu yi kaai 

N gbuna chihiri kuɣa

Namda nyɛla n naba saandi

Ŋuni n-lee nyɛ ma?

Ŋuni n-lee nyɛ ma?

Mani n-nyɛ achocho

Baa napɔŋ

Taŋkpaɣu balibu kam

M puɣiri li

Mani n-nye tuuntumda

Tumdi ka ku deei yɔri

Tigbura bi kpɛri

N naba ni

Bɛ di yɛri kuɣa

Ŋuni n-lee nyɛ ma?

Ŋuni n-lee nyɛ ma?

Man’ kuli bɔri ka n wumla ʒii

Ka bɔri ka n wum kaɣibi

M bɔri ka n nyala lilibi

Ka n yiɣisi n-niŋdi looloo

N-niŋdi looloo n-kuni ya?

N niŋdi looloo n-kunila simliyili

N niŋdi looloo n-kunila daŋ dunoli ni

Ŋuni n-lee nyɛ ma?

Ŋuni n-lee nyɛ ma?

Tikubinaa lihi kilibikilibi,ka yuli garigari

Tikum niŋ m malifa

Malifa yi ŋme m-bi nyɔɣi

Bɛ mi ni wum vuri

Ʒiri din tuhi ,di so yɛlimaŋ’    gɔŋ

Dii niŋ n sua

A yi ti ŋme n -gbaai,ka n kɔrigi

Naŋgani din malisa,

Di ni birim niriba

Di yi niŋ jaambɔŋ,

Ni nti birim ba ka ku

Ŋuni n-lee nyɛ ma?

N niŋ looloo ti paai

Daŋ dunoli ni

N niŋ looloo ti paai simli shee

N ni wum kaɣibi la

N ni yɛli nyaɣibi

N ni nya lilibi la

N ni kɔrisi pa

Ŋun yɛli bi tim ma 

Ŋun wum mi bi bɔhi ma

N tuɣiki simli

Ka wurim daŋ

Ŋuni n-lee nyɛ ma?
Pubu:Yɛltɔɣitaɣimalisi